Diari Oficial de la Generalitat Valenciana


Sumari del DOGV 8688, del 29-11-2019 (2019/11706)

RESOLUCIÓ de 28 de novembre de 2019, de la consellera de Justícia, Interior i Administració Pública, de concessió d'ajudes per a la preparació d'oposicions per a l'ingrés en els cossos i escales del grup A de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8688

Data del DOGV
:   29-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11877


Data del document
:   28-11-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 28 de novembre de 2019, de la consellera de Justícia, Interior i Administració Pública, de concessió d'ajudes per a la preparació d'oposicions per a l'ingrés en els cossos i escales del grup A de l'Administració de la Generalitat. [2019/11074]  
Per mitjà del Decret 26/2019, d'1 de març, del Consell, s'aproven les bases reguladores de la concessió d'ajudes a persones joves altament qualificades, per a la preparació de proves selectives per a l'accés als diferents cossos o escales del grup de classificació professional A de l'Administració de la Generalitat.  
Mitjançant la Resolució de 23 de juliol de 2019, de la Conselleria de Justícia, Interior i Administració Pública, es convoquen ajudes per a la preparació d'oposicions per a l'ingrés en els cossos del grup A de l'Administració de la Generalitat (DOGV de 25-7-2019), i per la Resolució de 7 d'agost de 2019 (DOGV de 9-8-2019), s'amplia el termini de presentació de sol·licituds en cinc dies hàbils.  
El procediment per a la valoració de les sol·licituds presentades s'ha dut a terme en els termes previstos en l'article nové de la convocatòria.  
  
Finalitzat el procés selectiu, vista la proposta de resolució formulada per la comissió avaluadora en la reunió de 18 de novembre de 2019, i de conformitat amb el que es disposa en l'article 9.5 del Decret 26/2019, d'1 de març, del Consell, i en l'article 9.5 de la Resolució de 23 de juliol de 2019, resolc:  
  
Primer  
Concedir a les persones incloses en l'annex I una ajuda de 500 euros mensuals durant tot el període subvencionable previst en la convocatòria (1/9/2019 a 31/8/2020), amb càrrec a l'aplicació pressupostària 79.76.17.858.64.9, línia de subvenció Q51872007 dels exercicis 2019 i 2020, sempre que es justifique el compliment de la fi de la subvenció en la forma i terminis previstos, i no s'incórrega en les causes d'incompatibilitat de l'article dotze de la convocatòria.  
  
Segon  
Desestimar les sol·licituds presentades pels aspirants que s'indiquen en l'annex II, amb indicació de la causa que n'ha motivat la desestimació.  
  
Tercer  
En compliment del que es disposa en l'article sisé de la convocatòria, les persones beneficiàries que es relacionen en l'annex I hauran de presentar, a través del tràmit telemàtic habilitat per a això, i dins dels cinc dies hàbils següents a la finalització dels períodes previstos en l'article 11 de la convocatòria (30-11-2019, 29-2-2020, 31-5-2020 i 31-8-2020), la documentació justificativa següent:  
a) Còpia de les factures i altres documents de valor probatori equivalent en el tràfic jurídic mercantil o amb eficàcia administrativa, emeses durant aquest període pel centre especialitzat o la persona preparadora.  
b) Declaració original, segons el model normalitzat disponible en el web de l'IVAP, de cada centre especialitzat o persona preparadora, sota la direcció de la qual la persona beneficiària va preparar les oposicions per a aquell procés selectiu, que indicarà el període d'inici i de fi, si escau, de la preparació d'oposicions amb aquell centre o persona preparadora, en la qual s'indique el règim d'assistència i aprofitament.  
  
Sisé  
La publicació d'aquesta resolució en el Diari Oficial de la Generalitat Valenciana tindrà els efectes de notificació a les persones interessades, d'acord amb la normativa reguladora del procediment administratiu comú.  
  
Seté  
Contra aquesta resolució, que posa fi a la via administrativa, podrà interposar-se, amb caràcter potestatiu, un recurs de reposició davant de la consellera de Justícia, Interior i Administració Pública, en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, interposar directament un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.   
  
València, 28 de novembre de 2019.- La consellera de Justícia, Interior i Administració Pública: Gabriela Bravo Sanestanislao.